Í dag var söngstund í sal eins og flesta föstudaga hjá okkur . En þá koma allar deildir leikskólans saman í salnum og syngja saman við gítarundirleik . Í dag er baráttudagur gegn einelti og af því tilefni var vináttubangsanum Blæ boðið með okkur í salinn . En Vináttu verkefnið hans snýst einmitt um að fyrirbyggja einelti með því að móta góðan skólabrag , eiga góð samskipti og hafa jákvæð viðhorf til allra í hópnum . Sungin voru nokkur lög og svo fengu öll börnin knús frá Blæ í lokin . " Börn læra það sem fyrir þeim er haft " og " aðgát skal höfð í nærveru sálar " eru orðatiltæki sem eru í góðu gildi . Því skiptir máli að þeir fullorðnu séu fyrirmyndir barnanna í orði og verki og þeir gæti að því hvernig þeir tala um önnur börn og foreldra þeirra í návist barna sinna . Þá er mikilvægt að hafa í huga að börn bera ekki ábyrgð á þeim aðstæðum sem þau búa við og ekki á að mismuna þeim sökum þess .